आर्क लिनक्स

आर्क लिनक्स (Arch Linux) स्वतंत्र रूप से विकसित x86-64 सामान्य-उद्देश्यों के लिये बना लिनक्स वितरण है। यह एक रोलिंग-रिलीज़ मॉडल का पालन करके अधिकांश सॉफ़्टवेयर के नवीनतम स्थिर संस्करण प्रदान करने का प्रयास करता है। डिफ़ॉल्ट स्थापना का आकार जानबूझकर न्यूनतम रखी गयी है ताकि उपयोगकर्ता केवल उन पैकेजों को जोड़ सकें जिनकी उन्हें आवश्यकता है।

विशेष रूप से आर्क लिनक्स के लिए लिखा गया पैकमैन नामक एक पैकेज प्रबंधक, सॉफ्टवेयर पैकेजों को स्थापित करने, हटाने और अपडेट करने के लिए उपयोग किया जाता है।

आर्क लिनक्स एक रोलिंग रिलीज मॉडल का उपयोग करता है, जिसका अर्थ यह है कि इसकी कोई बड़ी रिलीज नहीं होती है बल्कि आर्क लिनक्स संस्थापना को नियमित रूप से सॉफ्टवेयर के अलग-अलग टुकड़ों को अद्यतन करके अद्यतन रखा जाता है और "रिलीज़" के नाम पर हर माह सिस्टम के मुख्य घटकों के अद्यतन स्नैपशॉट  रिलीज किये जाते हैं।

आर्क लिनक्स की 'आर्कविकी' नामक एक विकी  है जो एक समुदाय द्वारा संचालित है। इसमें ही आर्क लिनक्स के सभी प्रलेखन (डॉक्युमेन्ट्स) उपलब्ध हैं।

 इतिहास 
'क्रक्स' (CRUX) नामक एक अन्य एक अन्य न्यूनतम वितरण से प्रेरित होकर, जुड विनेट ने मार्च 2002 में आर्क लिनक्स परियोजना शुरू की। 

आर्क लिनक्स का पहला इंस्टॉलेशन आईएसओ अप्रैल 2006 में जारी किया गया था जो केवल 32-बिट x86 सीपीयू के लिए था।

विनेट ने 1 अक्टूबर 2007 तक आर्क लिनक्स का नेतृत्व किया। उसके बाद समय की कमी के कारण उन्होंने पद छोड़ दिया और इस परियोजना का नियंत्रण आरोन ग्रिफिन को स्थानांतरित कर दिया।

सन्दर्भ

श्रेणी:लिनक्स डिस्ट्रो